वीडियो को लेकर विक्की ने तोड़ी चुप्पी, बोले- चीजों को लेकर बेकार बातें हो रही
Salman Khan Vs Vicky Kaushal; IIFA 2023 Dubai Video Goes Viral इग्नोर कॉन्ट्रोवर्सी के बीच सलमान और विक्की कौशल का एक और वीडियो सामने आया है, जिसमें IIFA रॉक्स इवेंट के दौरान ग्रीन कार्पेट पर सलमान विक्की को गले लगाते नजर आ रहे हैं
इग्नोर कॉन्ट्रोवर्सी के बीच सलमान और विक्की कौशल का एक और वीडियो सामने आया है, जिसमें IIFA रॉक्स इवेंट के दौरान ग्रीन कार्पेट पर सलमान विक्की को गले लगाते नजर आ रहे हैं। शुक्रवार को दिन भर ट्रोलिंग के बाद, सलमान-विक्की का यह नया वीडियो सुर्खियों में है। इसके अलावा विक्की कौशल ने खुद इस वीडियो के बारे में बात की। उन्होंने बताया कि असल में ऐसा कुछ भी नहीं है, जैसा वीडियो में दिख रहा है।
विक्की बोले- ये सब फालतू की बाते हैं
विक्की ने पीटीआई से बातचीत के दौरान कहा- ‘ये सब फालतू की बाते हैं। इन सब बातों का कोई फायदा नहीं है। जैसा दिख रहा है, वैसा कुछ भी नहीं था। इस बेकार की चीजों पर बात करने का कोई मतलब नहीं है।’
कॉन्ट्रोवर्सी के बीच नया वीडियो देख सलमान के फैंस हुए खुश
शुक्रवार को सामने आए वीडियो के बाद से ही सलमान को उनके रूड बिहेवियर के लिए ट्रोल किया जा रहा था। हालांकि, दोनों के गले लगने वाले वीडियो के सामने आने के बाद से भाईजान के फैंस बेहद खुश हैं। सोशल मीडिया पर फैंस सलमान और विक्की के इस वीडियो पर जमकर रिएक्ट कर रहे हैं।
एक यूजर ने कमेंट सेक्शन में लिखा- कल और आज में इतना फर्क, माशा अल्लाह भाईजान सुधर गए। दूसरे यूजर ने कमेंट सेक्शन में लिखा- कल तो बेचारे को बॉडीगार्ड ने धक्का मारा था। तीसरे यूजर ने लिखा- सुलह हो गई फाइनली, गले मिल गए। चौथे यूजर ने लिखा- विक्की ने पहले किया, लेकिन कल उस बिचारे की बेज्जती हो गई थी।
सलमान के बॉडीगार्ड्स ने दिया था विक्की कौशल को धक्का
दरअसल, शुक्रवार को सोशल मीडिया पर एक वीडियो सामने आया था, जिसमें सलमान खान और विक्की कौशल नजर आ रहे थे। वीडियो को देखने के बाद लोगों का कहना था कि सलमान ने विक्की को इग्नोर कर दिया। इतना ही नहीं उनके बॉडीगार्ड्स ने विक्की को धक्का दे दिया था, जिसे देखकर फैंस नाराज हो गए। सोशल मीडिया पर दिन भर सलमान को उनके इस बर्ताव के लिए ट्रोल किया गया।
चर्चित वीडियो में विक्की कौशल कुछ दूरी पर खड़े थे। इस दौरान सलमान अपने बॉडीगार्ड्स के साथ एंट्री ली। जैसे ही सलमान धीरे-धीरे पास आए, विक्की उनसे हाथ मिलने के लिए आगे बढ़े, लेकिन सलमान के बॉडीगार्ड्स में से एक शख्स ने विक्की को उनसे दूर धकेल दिया। हालांकि, खुद सलमान भी उनकी तरफ हाथ नहीं बढ़ाया और बस एक लुक देते हुए आगे निकल गए।